open-index/open-wikipedia-markdown huggingface dataset:
Mambau

**Mambau** merupakan sebuah pekan yang terletak di dalam daerah Seremban, Negeri Sembilan, Malaysia. Ia terletak 15 kilometer dari Bandaraya Seremban. Pekan ini terletak berhampiran tebing Sungai Linggi yang menjadi laluan utama perdagangan abad ke-15 dan laluan penting perdagangan bijih timah sekitar abad ke-18. Mambau menjadi hentian penting bagi laluan jalan keretapi Seremban-Port Dickson.

Kawasan Mambau kini meliputi Kampung Mawar Mambau , Pekan Mambau, Kg Baru Mambau, Kg Mambau,Rumah Murah Mambau, Rumah Rakyat Mambau, Taman Kelab Tuanku, Taman Angsamas, Mambau Garden, Mambau Heights, Kg Bemban, Kg Latak, Kg Kayu Ara, Kg Batu 3, Kg Seri Mantau dan Anak Air Garam.

Penduduk Mambau majoritinya didiami oleh kaum Cina khususnya di kawasan Pekan Mambau, Kg Baru Mambau, Mambau Garden dan Mambau Heights. Ada sejarah lisan menyebut bahawa perkataan Mambau diperolehi daripada sebutan Mandarin.

Jalan Seremban-Port Dickson menjadi jalan utama yang menghubungkan Mambau dengan Port Dickson dan Seremban. Mambau turut dihubungkan dengan Lebuhraya Seremban-Port Dickson (SPDH) yang telah dibuka secara rasmi pada tahun 1997. 

Mambau juga mempunyai institusi pendidikan seperti Sekolah Menengah Mambau, Sekolah Kebangsaan Mambau dan Sekolah Jenis Kebangsaan Cina Mambau.

Pekan Mambau mempunyai banyak perniagaan membaiki dan menjual motosikal diikuti dengan perniagaan kedai runcit dan klinik mambau. Terdapat juga perniagaan restoran makanan Cina dan warung-warung makan Melayu & India di hadapan jalan masuk ke Kg Baru Mambau. Antara kedai makan yang terkenal di Mambau ialah Kedai Nasi Lemak Mambau.
Yama

**Yama** (Sanskrit: यम) dikenali sebagai **Yamarāja (यमराज)** di India, **Yanluowang** (閻羅王) atau ringkasnya **Yan** (閻) di China, dan **[[Enma|Enma Dai-Ō]]** () di Jepun, adalah nama dewa penjaga neraka dalam agama Hindu dan Buddha. Namanya pertama kali disebut dalam kitab Veda.

## Agama Hindu
Dalam ajaran agama Hindu, Dewa Yama merupakan manifestasi dari Brahman yang bergelar sebagai Dewa Akhirat, Hakim Agung yang mengadili roh orang mati, untuk mempertimbangkan apakah suatu roh layak mendapat syurga atau sebaliknya, mendapat neraka.

Dalam ilustrasi, Yama mempunyai kulit biru, empat tangan yang salah dua memenang simpul tali dan 'danda' (kata bahasa Sanskrit bermaksud 'tongkat'), dan menunggu di atas kerbau.

Dewa Yama dilukiskan sebagai seorang tua yang berkuasa di singgahsana neraka, memiliki dua wajah yang tidak terlihat sekaligus. Wajah yang sangar dan menyeramkan terlihat oleh roh orang-orang yang hidupnya penuh dengan perbuatan salah, sedangkan wajah yang lembut dan berwibawa terlihat oleh roh-roh yang hidupnya penuh dengan perbuatan baik.

## Agama Buddha
Yama dalam Agama Buddha adalah berdasarkan Yama dalam Agama Hindu, tetapi lebih meluas daripadanya.

### Dalam Agama Buddha Theravada
Dalam Agama Buddha Theravada, Yama menghantar orang yang mati ke alam-alam yang sesuai. Dia digambarkan memberikan umur tua, penyakit, hukuman dan lain-lain sebagai amaran untuk adab orang-orang di alam manusia di negara yang mengamalkan Agama Buddha Theravada.

### Dalam mitologi Cina, Jepun, Korea dan Vietnam
Dalam mitologi ini, Yama adalah kelima daripada sepuluh raja, dan digambarkan dengan muka merah meraup, mata terbeliak dan janggut panjang. Dalam legenda, Yama telah pertama daripada sepuluh raja, tetapi sebab terlalu menghantar orang-orang ke syurga, Maharaja Jed menurunkan pangkatnya kepada kelima raja.

### Dalam Agama Buddha Tibet
Dalam Agama Buddha Tibet, Yama berlaku dalam bentuk Yama Dharmaraja, juga bernama Kalarupa, *Shinje* atau *Shin Je Cho Gyal*. Dia salah satu daripada lapan 'dharmapala' (pelindung jalan menuju kebenaran).

Dia digambarkan dengan kulit biru, mahkota lima tengkorak, kalung kepala, dua tangan yang memegang mangkuk tongkorak dan 'dorje' (tongkat) dan memijak satu orang manusia. Dalam sesetengah gambar, Yama mempunyai kepala kerbau dan enam tangan.
## Rujukan
Super Inggo

}
-
}}

|}
***Super Inggo*** merupakan siri fantasi yang disiarkan di rangkaian televisyen Filipina ABS-CBN. Ia mengisahkan seorang budak berusia 10 tahun bernama Budong (David Reale) yang menjadi adiwira. Siri ini mula ditayangkan pada 28 Ogos 2006 dan musim pertamanya berakhir pada 9 Februari 2007. Musim kedua siri ini sedang dalam perancangan.

## Pautan luar
* Super Inggo
Earth Kingdom

***Earth Kingdom*** (Kerajaan Bumi) merupakan istilah kolektif yang merujuk kepada suatu bangsa dalam dunia fantasi siri televisyen animasi Nickelodeon **. Sebagai salah satu dari empat kumpulan bangsa, Earth Kingdom merupakan benua yang sangat besar yang hampir menutupi hemisfera timur planet, dengan dataran yang tak rata mirip seperti benua Eurasia di dunia. Earth Kingdom merupakan tempat tinggal bagi orang yang mengendalikan tanah (earthbending), suatu seni geokinesis mistik.

## Watak terkenal
* Toph Bei Fong
* Avatar Kyoshi
Diyu

**Diyu** (; secara harfiah "penjara bumi") merupakan tempat orang mati atau "neraka" dalam mitologi Cina. Ia secara longgarnya berasaskan kepada konsep Naraka (Buddhisme) yang digabungkan dengan kepercayaan hidup sesudah mati Cina tradisional dan berbagai perkembangan popular dan tafsiran semula dua tradisi ini.

Diperintah oleh Raja Neraka Yanluo Wang, Diyu merupakan pagar sesat aras bawah tanah dan bilik di mana jiwa dibawa untuk menebus kesalahan untuk dosa mereka ketika di dunia. 

Menggabungkan idea-idea daripada Taoisme dan fahaman Buddha dan agama tradisional rakyat Cina, Diyu ialah sejenis tempat penyeksaan yang bukan saja untuk menghukum tetapi juga untuk membaharui roh supaya bersedia untuk kehidupan mereka yang berikutnya.

Jumlah tepat tahap dalam Neraka Cina - dan dewa bersekutunya - berbeza mengikut tanggapan Buddhisme atau Taoisme. Sesetengah mengatakan tiga hingga empat 'mahkamah', yang lain lebih dari sepuluh. Sepuluh hakim itu dikenali juga sebagai 10 Raja Yama. Setiap mahkamah membereskan aspek berbeza penebusan. Sebagai contoh, tuduhan membunuh dihukum di satu mahkamah, berzina dalam yang lain. Mengikut legenda Cina, terdapat lapan belas tahap dalam neraka. Hukuman juga berbeza-beza mengikut kepercayaan, tetapi kebanyakan legenda menyebut mengenai bilik imaginatif di mana pesalah dipotong separuh, dicantas kepala, dicampakkan ke dalam lubang kotoran atau terpaksa mendaki pokok dihiasi dengan pisau tajam.

Walau bagaimanapun, kebanyakan legenda bersetuju apabila seseorang roh (biasanya disebut sebagai 'hantu') telah menebus perbuatan mereka dan menyesal, dia diberikan Minuman Sifat Pelupa oleh Meng Po dan dihantar kembali ke dunia untuk dilahirkan semula, mungkin sebagai haiwan atau orang miskin atau sakit, untuk hukuman selanjutnya. Satu gambaran Diyu terdapat dalam Rekod Jed atau Yuli.
Suki (Avatar: The Last Airbender)

Suki merupakan karakter animasi Avatar the last airbender.suki merupakan seorang  perwira kyoshi di pulau kyoshi, dan masih dalam latihan wira muda, suki dihormat baik oleh rakan sejawatnya dan diangap sebagai pemimpin mereka.
Wallis dan Futuna

**Kepulauan Wallis dan Futuna** adalah sebuah wilayah seberang laut Perancis yang terletak di bahagian selatan Lautan Pasifik antara Fiji dan Samoa. Wallis dan Futuna terdiri dari tiga pulau tropika vulkanik: Wallis (Uvea), Futuna, dan Alofi.

## Penamaan
Pulau Wallis dan Pulau Futuna memberi nama kepada gugusan pulau ini. Pulau Wallis dinamakan sempena Kapten Samuel Wallis dari Tentera Laut British yang menemukan ia dalam pengemudian beliau menaiki  pada 16 Ogos 1767; nama asalnya ialah Uvea. Pulau Futuna dinamakan daripada sebutan setempat pokok butun atau putat laut (*Barringtonia asiatica*, *futuna* dan *butun* turunan seakar Malayo-Polinesia **butun*).

## Rujukan

## Pautan luar
*  Entri di situs Kementerian Luar Negeri Perancis 
*  Galeri foto
Momogun

**Momogun** adalah nama bangsa bagi suku kaum Rungus yang terus di gunakan secara tradisi hingga ke hari ini. Rungus adalah merupakan berasal dari nama nenek moyang Momogun yang bernama Rungsud. Rungsud adalah abang sulung kepada Longguvai dan Turumpok. Turumpok juga di kenal sebagai [Tomui]. 

Ketiga adik-beradik lelaki ini merupakan nenek moyang kepada suku-suku Kadazandusun pada masa kini. Secara tradisi Rungsud merujuk kepada nenek moyang bagi suku kaum Dusun di kawasan utara Sabah iaitu Kudat, Kota Marudu, Pitas, Telupid dan Beluran. Kudat pada zaman dahulu sering di rujuk sebagai Tanjung Berungus. Para pedagang barter pada zaman dahulu merujuk kepada nama Aki Rungsud apabila menyebut Kudat pada masa itu. 

Momogun merupakan satu sebutan yang berdasarkan sistem kepercayaan tradisi. Momogun adalah berasal dari kata **"Pogun"** iaitu membawa maksud "tanah nenek moyang atau dunia."

**Momogun** bermakna "pemilik tanah atau empunya tanah" berdasarkan hukum Agama Labus. Istilah ini berkait rapat dengan upacara dan kalendar Suku Momogun Rungus dalam upacara keagamaan Labus iaitu Mamasi dan Managas. 

Upacara Mamasi dan Managas merupakan satu kalender Momogun berkaitan pelupusan dosa-dosa bagi semua penduduk di bawah gunung Kinabalu. Mamasi adalah pelupusan dosa bangsa momogun dalam kiraan 50 tahun sekali dan Managas adalah pelupusan dosa dalam kiraan 100 tahun sekali. 

Kepercayaan ini merujuk kepada kepercayaan nenek moyang Momogun di mana dosa harus di bayar dengan korban darah dan setiap 50 tahun dan 100 tahun perlu di lupuskan segala dosa-dosa dari yang kecil hingga yang besar iaitu setiap yang di lakukan oleh bangsa Momogun. Jika ini tidak di lakukan maka Kinoringan akan mengizinkan kejadian seperti Lzusuvon (banjir besar), Lzunsuton (gempa bumi) atau Monirang (gunung berapi) serta penyakit-penyakit wabak dan sebagainya seperti kehilangan keharmonian dan kesatuan bangsa Momogun Rungus.  

Kalendar 100 tahun Momogun Rungus ini akan berakhir setelah upacara Managas di lakukan pada tahun ke-100 dan kalendar baru akan di buka kepada tahun 1 dan demikianlah seterusnya. 

Pada masa ini Momogun kini menggunakan nama suku masing-masing dan di satukan sebagai Rumpun Kadazandusun-Murut.
Martinique

**Martinique** adalah sebuah pulau berstatus jabatan seberang laut (*département d'outre-mer*/DOM) Perancis dan juga kawasan seberang laut (*région d'outre-mer*) di bahagian timur Laut Caribbean. Ia terletak kira-kira 450 km timur laut Amerika Selatan, dan kira-kira 700 km di tenggara Republik Dominika. Prefekturnya (ibu kota) adalah Fort de France

Christopher Columbus mengunjungi pulau ini pada 15 Jun 1502. Orang Perancis mulai bermukim di Martinique pada 1635.

## Sejarah

Kewujudan manusia di Martinique dianggap agak baharu. Sejarahnya terbentuk terutamanya daripada penjajahan Amerika, penghambaan, perang-perang pengaruh antara empayar penjajah Eropah, evolusi aktiviti pertanian, peletusan Gunung Berapi Pelée pada 1902, bencana berkaitan suhu, dan juga tuntutan kemerdekaan moden.

## Pentadbiran
Martinique adalah kawasan monojabatan (atau Kawasan dan Jabatan pada masa yang sama). Pulau ini terbahagi kepada 4 arrondissement, 34 komun dan 45 kanton. 

Martinique dengan Guadeloupe, yang terletak kira-kira 150 km ke utara, dan Guiana Perancis yang terletak di bahagian utara Amerika Selatan membentuk jabatan-jabatan Perancis Amerika (DFA). Kawasan Martinique juga merupakan kawasan-kawasan terluar Kesatuan Eropah.

## Pautan luar

*  Situs resmi 
*  Situs resmi pariwisata
Saint Pierre dan Miquelon

**Saint-Pierre dan Miquelon** merupakan kepulauan Perancis yang terletak di utara Lautan Atlantik, 25 km di selatan Pulau Newfoundland, Kanada. Dahulunya ia merupakan jabatan seberang laut kemudian kumpulan wilayah berstatus khas. Sekarang ia merupakan kelompok seberang laut (*collectivité d'outre-mer* dalam bahasa Perancis). 

Kepulauan ini terdiri daripada tiga pulau utama : Saint-Pierre, yang terkecil tetapi menempatkan 90 % daripada jumlah penduduk kepulauan, Miquelon, dan Langlade, di mana kedua-dua pulau tersebut dihubungi oleh tanah genting pasir sejak abad ke-17. Saint-Pierre dan Miquelon juga terdiri daripada beberapa pulau kecil yang tidak diduduki manusia.

Bersama Guadeloupe, Martinique, Guiana Perancis, Saint-Martin, Saint-Barthélemy dan Clipperton, Saint-Pierre dan Miquelon merupakan salah satu daripada tujuh wilayah Perancis di Amerika dan satu-satunya di Amerika Utara, kesan peninggalan empayar penjajahan Perancis Baru.

Dahulunya Saint-Pierre dan Miquelon dinamakan *Isle Sainct Pierre* oleh Jacques Cartier ketika dia singgah pada bulan Jun 1536. Sebelum itu, pelayar Portugis José Álvarez Faguendes telah singgah di kepulauan tersebut pada 1520 dan menamakannya “kepulauan sebelas ribu anak dara”. Kepulauan ini telah jatuh ke tangan pihak Inggeris dan pihak Perancis berulang kali sebelum menjadi hak milik muktamad Perancis pada 1815.

## Asal-usul nama
Saint-Pierre adalah nama Perancis bagi Santo Petros dan dia merupakan santo naungan bagi nelayan (bersama Santo Andreas, Santo Antonius dari Padua, Santo Nicolas dari Myra, dan Santo Zeno dari Verona).

Nama Miquelon pula dahulunya ditulis sebagai *Micquelle* dalam buku panduan pelayaran seorang pelayar Basque, Martin de Hoyarçabal, yang ke Newfoundland pada abad ke-16. Dahulunya nama *Miquelon* dianggap sebagai versi bahasa Basque bagi Michael, terjemahan bagi Michael dalam [bahasa Basque] ialah ''Mikel''. Ada juga tanggapan ramai bahawa orang Basque Sepanyol mendapat nama "Miquelon" itu daripada nama [bahasa Sepanyol *Miguelón* yang bermaksud "Michael si Tua/besar".

Pulau bersebelahan yang bernama *Langlade* penyingkatan perkataan Perancis *l'île à l'Anglais* yang bermaksud ‘Pulau milik Inggeris’.

## Rujukan

## Pautan luar

*  Laman rasmi
*  Laman rasmi pariwisata
*  Encyclopédie de Saint-Pierre et Miquelon 
*  St-Pierre-et-Miquelon.com
Réunion

**Reunion** (, ; dahulunya ***Île Bourbon***) ialah sebuah pulau Perancis dengan populasi kira-kira 800,000 terletak di Lautan Hindi, sebelah timur Madagaskar kira-kira 200 km sebelah barat daya Mauritius. Secara pentadbiran, pulau ini merupakan sebuah jabatan seberang laut Perancis. Sumber pendapatan Réunion ialah eksport gula dan sektor pertanian.

## Rujukan

## Pautan luar

* Laman web rasmi
* Laman web rasmi pelancongan
Diego Garcia

**Diego Garcia** terletak di Lautan Hindi (atau Wilayah Lautan Hindi British; bahasa Inggeris: British Indian Ocean Territory/BIOT) dan terdiri daripada 6 pulau karang atol di kepulauan Chagos dengan sekitar 56 buah pulau kecil di Lautan Hindi. Pulau ini terletak pada koordinat 6° LS, 71°30' BT. Ia merupakan daerah wilayah luar pantai dari British. Diego Garcia adalah pulau terbesar yang terletak di hujung selatan dan merupakan lokasi yang strategik di Lautan Hindia dan juga pengkalan ketenteraan laut Amerika Syarikat atas keizinan British. Luas wilayah tersebut sekitar 60 km².

Pada 18 Mac 2015, Pulau Diego Garcia serta pulau lain di wilayah lautan Hindia British telah dilidungi dibawah akta baru iaitu ***Chagos Marine Protected Area ***yang melarang aktiviti pemancingan dilakukan di wilayah yang bersaiz 640,000 kilometer persegi ini.

## Sejarah

Kepulauan ini dibahagikan kepada pulau-pulau Chagos, Aldabra, Farquhar dan Desroches.

Pada 23 Jun 1976, Aldabra, Farquhar dan Desroches dikembalikan kepada Seychelles apabila negara tersebut merdeka. Akibatnya BIOT menjadi enam buah pulau di gugus kepulauan Chagos. Pulau Diego Garcia yang merupakan pulau terbesar dan paling selatan merupakan kemudahan bagi angkatan laut gabungan antara British dan Amerika Syarikat. Pulau-pulau yang lain tidak berpenghuni. Bekas petani-petani yang dulunya tinggal di pulau-pulau tersebut dipindahkan semula ke Mauritius dan Seychelles antara tahun 1967 hingga 1973. Pada 2000, mahkamah tinggi British membatalkan perintah yang kedatangan imigarasi dari kepulauan-kepulauan tersebut, tetapi tetap memberikan status tentera khas di Diego Garcia. Status pinjaman dari Amerika Syarikat akan berakhir pada 2016. Mauritius telah meminta semula kepulauanya di Chago.

## Pemerintahan

Sebagai daerah British, wilayah ini dipimpin oleh ratu Elizabeth II dan Tony Crombie sebagai ketua kerajaan wilayah. Tiada pilihan raya untuk wiliyah ini memandangkan ia berdasarkan sistem monarki.

## Ekonomi
Semua aktiviti ekonomi di Diego Garcia banyak tertumpa pada ketenteraan disebabkan terletaknya pengkalan gabungan antara British dan Amerika Syarikat. Sekitar 3.000 penduduk asli dikenal dengan nama *the Chagosians* atau *[[Ilois]]* dipaksa untuk dipindah ke Mauritius sebelum pembangunan pangkalan tersebut pada 1995. Terdapat sekitar 1,700 askar tentera British dan Amerika Syarikat bersama 1,500 perkerja pembinaan pengkalan tinggal di sini.

Pulau ini sangat terkenal dengan industri perikanan yang kaya dengan alam flora. Oleh sebab itu terdapat banyak spesies ikan yang jarak ditetumui di jumpa di sini. Menurut sumber, pulau ini boleh dilawati dan aktiviti memancing boleh dibuat namun terhad pada bahagian utara sahaja yang berhampiran Pulau Maldives.

## Geografi dan Pengangkutan

Kebanyakan pulau-pulau di wilayah ini tidak mempunyai jalan namun terdapat jalan yang boleh dilalui oleh basikal untuk memudahkan perkerja serta askar- askar yang berkhidmat di kawasan lapangan terbang. Diego Garcia memiliki pelabuhan sendiri dan lapangan udara (tentera) sepanjang 3.659 meter serta lebar 12,000 kaki.
Saint Helena

**Kepulauan Saint Helena** adalah sebuah negara pulau yang terletak di Lautan Atlantik arah Selatan, 2.800 km sebelah barat pesisir negara Afrika, Angola. Saint Helena merupakan suatu unit administratif Wilayah Luar Negeri British bersama dengan Pulau Ascension, Pulau Gough, Pulau Nightingale, Pulau Speery dan Tristan da Cunha.

Kepulaun Saint Helena termasyhur kerana Napoleon Bonaparte pernah dibuang di sini. Dia berada di pulau ini antara tahun 1816 dan meninggal dunia pada tahun 1821.

Jumlah penduduk Pulau Saint Helena tercatat pada banci 2008 ialah 4,255 penduduk daripada latar pelbagai etnik berbeza.

## Senarai bandar besar
#Jamestown
#Half Tree Hollow
#Saint Paul's
#Longwood

## Politik
Saint Helena ditadbir oleh Gabenor bagi pihak Ratu Elizabeth II dari United Kingdom.

Terdapat 15 kerusi dalam Majlis Undangan Saint Helena. 12 anggotanya dilantik melalui pilihan raya. Tiga lagi ialah dua anggota *ex officio* dan gabenor sendiri.

## Rujukan

## Pautan luar

* The Official Government Website of Saint Helena
* The Official Government Website of Ascension Island 
* The Official Tristan da Cunha Website
* 
* 
* 
* 
*  The Official Website for St Helena Tourism 
* Saint Helena Herald 
* St Helena Online - Web Portal to the Island of St Helena, which includes discussion forums
* Webcam showing Jamestown
* The first website on St Helena — since 1995
* The Friends of St Helena - a UK society 
* The St Helena Institute - Dedicated to St Helena and Dependencies research since 1997 
* Google Satellite View (incomplete image as of April 2009)
Azula

**Puteri Azula** merupakan watak dalam siri animasi **. Dia disuarakan oleh Grey DeLisle. Azula merupakan *firebender* (pengendali api) yang bayangnya dipaparkan pada permulaan kredit setiap episod.

Azula adalah seorang *firebender* berbakat dan puteri yang bersemangat yang berkobar-kobar *[[Fire Nation]]*. Di samping itu, dia merupakan wanita pertama firebender kelihatan dalam siri ini. Pada mulanya, dia digambarkan sebagai cenderung untuk mendapatkan balik abangnya Zuko yang dibuang negeri, dan menghantarnya kepada bapa mereka, Firelord Ozai. Semasa musim dua, dia telah disertai 2 rakannya Mai dan Ty Lee dengan tujuan tambahan menangkap Avatar. Dalam musim ketiga siri ini, keperibadiannya telah ditunjuk, menunjukkan walaupun dia kejam, dia merupakan seorang yang penuh dengan luka, kesengsaraan, kejanggalan sosial dan kekurangan empati.
Montserrat

**Montserrat** adalah sebuah pulau di Laut Karibia yang berstatus wilayah luar negeri Britania Raya. Christopher Columbus menamakan pulau ini "Montserrat", berdasarkan sebuah gunung dengan nama yang sama di Spanyol.

## Pautan luar

* Laman rasmi
* Laman rasmi pariwisata
Kepulauan Turks dan Caicos

**Kepulauan Turks dan Caicos** ( dan  atau ) ialah sebuah wilayah luar negeri United Kingdom yang terdiri dari 40 pulau tropika, 8 di antaranya berpenghuni, di Caribbean, sebelah tenggara Bahamas. Lanskap wilayah ini sebahagian besarnya berupa batu kapur dan paya bakau. Iklimnya panas dan kering, namun sering dilanda siklon tropika. Kepulauan ini dikenali sebagai destinasi pelancongan dan sebagai pusat kewangan luar pesisir.

Kepulauan ini mempunyai jumlah keluasan . Jumlah penduduk pula seramai 30,000 orang, kira-kira 22,500 daripadanya tinggal di Providenciales di Kepulauan Caicos. Ibu negeri kepulauan ini, Cockburn Town terletak di Pulau Grand Turk.

Pada Ogos 2009, United Kingdom menggantung kerajaan sendiri Kepulauan Turks dan Caicos selepas dakwaan rasuah dalam kementerian. Prerogatif kerajaan kementerian dan Dewan Undangan diberikan kepada gabenor kepulauan itu, Gordon Wetherell, untuk tempoh sehingga dua tahun.

## Rujukan


## Pautan luar

*  Laman rasmi
*  Situs resmi pariwisata
*  "A Place in the Sun?" , *Times of the Islands*
GIMP

**GIMP** (The GNU Image Manipulation Program) ialah sebuah perisian penyunting grafik raster yang digunakan untuk memproses grafik digital dan foto. Kegunaan biasa merangkumi untuk mewujudkan grafik dan logo, gambar resizing dan mengeluarkan hasil, mengubah warna, megabungkan lukisan-lukisan pelbagai, melepaskan imej tidak dikehendaki ciri-ciri, dan penukaran antara imej lain format. gimp boleh juga diguna pakai membentuk asas format lukisan-lukisan hidup dalam Format GIF. Ia sering digunakan sebagai perisian bebas photoshop penggantian untuk adob, paling banyak industri editor bitmap telah digunakan dalam tulisan huruf demi huruf dan grafik; walau bagaimanapun, ia bukanlah dibentuk untuk menjadi klon Photoshop. Maskot projek ini diberi nama wilber.

Projek ini telah dimulakan pada tahun 1995 oleh Spencer Kimball dan Peter Mattis dan diselenggara oleh keseluruhannya sukarelawan di bawah auspices projek GNU. versi dan kali terakhir GIMP, v. 2.4.6, dilepaskan pada 30 Mei 2008. GIMP merupakan perisian bebas dan disediakan dengan Lesen Awam Am GNU.
Air Nomad

***Air Nomad*** (Nomad Udara) merupakan suatu istilah yang merujuk kepada bangsa pengendali angin dalam dunia fantasi siri televisyen animasi Nickelodeon, **. Air Nomad merupakan salah satu dari "Empat Bangsa" dalam siri ini. Air Nomad mempunyai empat Kuil Udara, masing-masing terletak dan tersembunyi di puncak pergunungan yang tinggi, di setiap empat penjuru dunia, salah satunya terletak di utara Earth Kingdom, sementara yang lain terletak di tiga pulau terpencil. Bangsa Air Nomad terdiri dari kaum yang menguasai teknik "pengendalian angin" (*airbending*), salah satu kekuatan mistik yang mampu mengendalikan udara.

Dalam siri *Avatar: The Last Airbender*, bangsa Air Nomad merupakan mangsa kekejaman Fire Nation dan dianggap telah pupus kerana dibunuh oleh Fire Nation. Satu-satunya Air Nomad yang selamat ialah seorang budak berusia 12 tahun yang bernama Aang, yang lari dari Kuil Udara Selatan beberapa ketika sebelum peperangan dimulakan, dan kemudian telah terperangkap dalam aisberg selama 100 tahun.

## Watak terkenal
* Avatar Aang
* Appa dan Momo
Garage rock

**Garage rock** ialah sejenis muzik rock n roll yang mula-mula muncul di Amerika Utara pada era 1960-an. Genre ini mempunyai pengaruh muzik dari kumpulan-kumpulan British Invasion seperti The Beatles, The Kinks, Yardbirds dan sebagainya. Genre ini kemudianya berevolusi dan menjadi muzik punk rock.

## Lihat juga
*Rock n roll
*British Invasion
Spirit World

***Spirit World*** (Dunia Roh) merupakan satu istilah kelompok bagi alam roh atau semangat dalam alam cereka siri animasi **. Lokasi sekunder yang hanya dapat dicapai oleh individu terpilih, Dunia Roh merupakan alam selari yang bersambung kepada dunia fana. Ia merupakan alam kepada semangat planet serta semangat Avatar yang lalu. Sesetengah makhluk semangat bertindak sebagai penjaga sungai, gunung, dan hutan.

## Rupa
Apabila satu semangat berada dalam Dunia Fizikal untuk satu waktu yang singkat, mereka dilihat berwarna biru langit cerah dan sedikit lutsinar, seperti yang dilihat dalam episod *The Spirit World (Winter Solstice Part 1)*. Semangat yang memilih untuk tinggal di dunia fizikal, ibarat Wan Shi Tong dan penolong-penolongnya atau roh Bulan dan Lautan Tui dan La, bagaimanapun, kelihatannya wujud sepenuhnya dan boleh dilihat. Sesetengah yang lain, seperti Hei Bai mempamerkan keupayaan untuk bebas menyeberangi atau menghantar orang lain melintasi antara kedua buah alam tersebut. Dalam Dunia Roh, sungguhpun pejal dan diwarnakan seolah-olah benar, semuanya ditunjukkan dalam cahaya yang lebih malap.

## Lihat juga
* Water Tribe
* Earth Kingdom
* Fire Nation
* Air Nomad
Prusia

**Prusia** (; bahasa Latin: *Borussia*, *Prutenia*; ; ; ; bahasa Prusia Lama: *Prūsa;* Jawi*:* ڤروسيا) ialah sebuah negara bersejarah yang berasal dari Duci Prusia dan Margraviat Brandenburg. Berabad-abad lamanya negeri ini mempengaruhi sejarah Jerman dan Eropah. Ibu negara terakhir Prusia ialah Berlin.

Nama *Prusia* berasal daripada nama Prusia Lama iaitu sekelompok kaum Baltik yang berkaitan dengan kaum-kaum Lithuania dan Latvia. Pada abad ke-13, "Prusia Lama" ditakluki oleh Kesatria Teuton. Negeri biarawan mereka dijermankan berikutan peristiwa Ostsiedlung. Penyatuan Brandenburg dan Prusia (Brandenburg-Prussia) pada tahun 1618 membawa kepada pengisytiharan Kerajaan Prusia pada tahun 1701.

Prusia menjadi sebuah negeri terpenting pada abad ke-18 dan ke-19. Pada abad ke-18, Prusia menjadi kuasa Eropah yang besar di bawah pemerintahan Frederick Agung (1740–86). Pada abad ke-19, Canselor Otto von Bismarck mengemukakan dasar menyatukan negeri-negeri Jerman menjadi "Jerman Kecil" yang mengecualikan Empayar Austria.

Kerajaan Prusia mendominasi Jerman utara dari segi politik, ekonomi, dan kependudukan, serta menjadi teras Gabungan Jerman Utara yang ditubuhkan pada tahun 1867 lalu menjadi sebahagian Empayar Jerman atau *[[Deutsches Reich]]* pada tahun 1871.

Berikutan akhirnya pemerintahan raja-raja Hohenzollern di Jerman berikutan Perang Dunia I, Prusia menjadi sebahagian Republik Weimar sebagai negari bebas pada tahun 1919. Prusia hilang tarafnya sebagai negeri secara *[[de facto]]* oleh Nazi pada tahun 1934 dan secara *[[de jure]]* oleh Kuasa Berikat Perang Dunia II pada tahun 1947.

Semenjak itu, nama Prusia terhad kepada kegunaan sejarah, geografi atau kebudayaan. Kebanyakan orang Prusia percaya bahawa beberapa "Nilai-nilai Prusia" menjadi salah satu penyumbang kebangkitan negeri mereka, contohnya: organisasi sempurna, disiplin, pengorbanan, kedaulatan undang-undang, patuh kepada yang berkuasa, kebolehpercayaan, toleransi, kehematan, ketepatan masa, kesederhanaan, dan ketekunan. Di hadapan orang bukan Prusia yang dipaksa tunduk kepada negeri tersebut, budaya Prusia menggambarkan kebebasan terbatas, penindasan peribadi dan disiplin birokratik, kepatuhan membuta, keangkuhan kebudayaan dan rasionalisme amoral.

## Rujukan

## Pautan luar

* Preussen.de  (laman sesawang House of Hohenzollern).
*  Preußen-Chronik.de 
* Administrators of Prussian provinces
*  Prussian Cultural Heritage Foundation website
* Stiftung Preußischer Kulturbesitz (arkib gambar).

* Foundation for Prussian Palaces and Gardens Berlin-Brandenburg
*  Constitutional deed for the Prussian state ("Imposed Constitution" – December 5, 1848) (full text).
*  Constitutional deed for the Prussian state ("Revised Constitution" – January 31, 1850) (full text).
* Peta Prusia pada 1690
Susuk (filem)

***Susuk*** merupakan filem seram Malaysia 2008 yang dikeluarkan 7 Ogos 2008 di Malaysia. Filem ini diarahkan oleh  Amir Muhammad dan seorang pengarah berbangsa Iran-Amerika Naeim Ghalili. Cerita ini berkenaan Soraya yang menggunakan amalan terlarang iaitu susuk untuk menjadi terkenal. Mula ditayangkan buat pertama kali di saluran perdana TV3 pada bulan 15 September 2010.

Pengambaran Susuk dibuat di Lembah Kelang dan Batu Gajah, Perak, selama tiga bulan dalam tahun 2006. Filem Susuk menelan belanja RM1.8 juta dan dilaporkan sudah meraih RM1.2 juta dalam masa lima hari ia ditayangkan di panggung wayang.

## Sinopsis
Setiap yang gemilang pasti ada harganya. Soraya ialah seorang pelatih jururawat yang mula resah dengan kehidupannya yang rutin. Dia ingin mengejar cita-citanya untuk menjadi bintang. Usahanya menghadapi jalan buntu, hingga dia diperkenalkan kepada amalan susuk yang mungkin dapat meningkatkan serinya. Dia harus membuat keputusan sama ada terus begini atau melintasi garisan ke alam lain. Sementara itu, Suzana ialah seorang diva yang penuh misteri. Dia telah lama mengamalkan ilmu hitam akibat penggunaan susuk keramat yang amat berbahaya. Setiap kali Suzana melanggar pantang, korban manusia diperlukan.

## Penerbitan
Pada 15 September 2010, TV3 sebuah saluran 103 baru daripada stesen tv Media Prima yang menayangkan filem-filem pada setiap slot waktu akan menayangkan filem Susuk.

## Pelakon
* Ida Nerina sebagai Suzana
* Adlin Aman Ramlie sebagai Dukun Dewangga
* Diana Rafar sebagai Soraya
* Sofia Jane sebagai Mona
* Hairie Othman sebagai Farish
* Noorkhiriah sebagai Mastura
* Gambit Saifullah sebagai Kamal
* Aleeza Kasim sebagai Rozana
* Tengku Marina sebagai Aini
* Anne Abdullah sebagai Shasha
* Jalaluddin Hassan sebagai Penerbit Razman
* Chew Kin Wah sebagai Penerbit Lee
* Baizura Kahar sebagai Nora
* Liza Othman sebagai Aliya, ibu Soraya
* Wan Hanafi Su sebagai Bomoh Effendi

### Penampilan khas
* Jaclyn Victor sebagai dirinya sendiri
* Yasmin Ahmad sebagai Jururawat
* David Teo sebagai Lelaki Warga Emas
* Sharifah Aleya sebagai Pengacara Pertandingan Bakat
* Ramona Rahman sebagai Tetamu Konsert Suzana 1
* Susan Lankester sebagai Tetamu Konsert Suzana 2
* Tony Eusoff sebagai Tetamu Konsert Suzana 3
* Soffi Jikan sebagai Pemain Gitar
* Yasmin Yusoff sebagai Pengacara Rancangan TV
* Mazidul Akmal Sidek sebagai Pemberita TV
* Rafidah Abdullah sebagai PA Konsert

Babak membabitkan Jaclyn Victor, Waheeda, David Teo, dan Sharifah Aleya bagaimanapun telah dipotong dalam proses penyuntingan filem.

## Anugerah dan pencalonan
*Penataan Bunyi Terbaik: Add Audio (Festival Filem Malaysia ke-21, 2008)
*Poster Terbaik (Festival Filem Malaysia ke-21, 2008)

## Rujukan

## Pautan luar
*
Kaedah ekuiti

**Kaedah ekuiti** dalam perakaunan merupakan proses mengendali pelaburan ekuiti, biasanya 20–50%, dalam syarikat bersekutu. Pelabur mengekalkan ekuiti sedemikian sebagai aset. Kadar bahagian syarikat pendapatan bersih meningkatkan pelaburan, dan bayaran dividen mengurangkannya. Hak milik yang lebih 50% stok pemilih (*voting stock*) mencipta subsidiari. Penyata akaunnya disatukan dengan syarikat induknya.

Satu lagi jenis akaun adalah kaedah kos, yang mengekalkan nilai pelaburan dalam akaun subsiadiri pada nilai buku asal (*historic book value*).

## Bacaan lanjut
* 
*

## Lihat juga
*Penilaian perniagaan (*Business valuation*)
*Nilai perusahaan (*Enterprise value*)
*Syarikat bersekutu
*Kepentingan minoriti
*Penggabungan (perniagaan)

## Pautan luar
*Equity Method of Accounting 
*IAS 28 INVESTMENTS IN ASSOCIATES
Pengoperasi logik

Dalam bidang logik, **pengoperasi logik** atau **pengait logik** ialah pengoperasi matematik yang digunakan pada ayat-ayat logik untuk membentuk ayat gabungan.

Berikut ialah beberapa pengoperasi logik:

Katakan,

A: Hari ini hujan.
B: Ahmad menggunakan payung.

Maka kenyataan ¬A bermaksud "hari ini **tidak** hujan". Kenyataan A \rightarrow B pula bermaksud "**jika** hari ini hujan, **maka** Ahmad menggunakan payung", atau, dari sudut lain, "hari ini hujan **hanya jika** Ahmad menggunakan payung ".



## Dalam sains komputer

Selain logik, pengoperasi logik turut digunakan dalam bidang sains komputer, umpamanya untuk membina atur cara (lihat Boolean) dan litar berdigit (lihat get logik).
Kurma (Hindu)

Dalam agama Hindu, **Kurma** (Sanskrit: कुर्म) adalah penjelmaan kedua dewa Vishnu (Wisnu). Seperti Matsya, avatar Vishnu juga tergolong dalam Satya Yuga.

Vishnu wujud dalam bentuk seekor kura-kura dan duduk di dasar lautan susu setelah banjir besar. Sebuah gunung ditempatkan di punggungnya. Di bawah gunung tersebut konon terdapat harta karun dan tirta amerta yang dapat membuat peminumnya hidup abadi. Para Dewa dan Asura berlumba-lumba mendapatkannya. Para Dewa dan para Asura mengikat gunung tersebut dengan naga Wasuki dan memutar gunung tersebut. Dewa Indra memegang puncak gunung tersebut agar tidak terangkat ke atas. Setelah sekian lama tirta amerta berhasil didapat dan Dewa Vishnu mengambil alih.
Ratu Biru

**Ratu Biru** (; ) ialah seorang raja Kerajaan Patani dari tahun 1616 sehingga tahun 1624 bagi menggantikan kakandanya iaitu Ratu Ijau. 

Baginda ialah puteri kedua daripada tiga orang puteri Mansur Shah dari Pattani yang memerintah negari nya, Baginda telah digantikan oleh adinda perempuannya iaitu Ratu Ungu.

## Pautan luar
* Queens of Pattani

## Rujukan
* A. Teeuw & D. K. Wyatt. *Hikayat Patani: The Story of Patani*. Bibliotheca Indonesica, 5. The Hague: Martinus Nijhoff, 1970.
* Ahmad Fathy al-Fatani. *Pengantar Sejarah Patani*. Alor Setar: Pustaka Darussalam, 1994.
* Wayne A. Bougas. *The Kingdom of Patani: Between Thai and Malay Mandalas*. Occasional Paper on the Malay World, no. 12. Selangor: Institut Alam dan Tamadun Melayu, Universiti Kebangsaan Malaysia, 1994.
Alwancomics

**Alwancomics** merupakan pada awalnya sebuah zine DIY yang diusahakan oleh editor dan penerbitnya, Wanzu. Ia pada awalnya merupakan karya sumbangan pelajar-pelajar Malaysia dari Mesir. Penyuntingnya adalah Wan Zuhairi. Zine ini diterbitkan oleh Kumpulan PTS M pada 2007.

Alwancomics kini telah mendapat kelulusan KDN dan telah berada dipasaran melalui wakil yang dilantik dengan format dan saiz yang comel, pada harga RM3.50 sahaja. Alwancomics #0 ini, menampilkan komik-komik dakwah hasil tulisan dan adaptasi cerpen yang menyumbang karya mereka di forum alwancomics.com.

## Rujukan


## Pautan luar
*
Bahasa Haji

**Bahasa Haji** atau **bahasa Aji** tergolong dalam kelompok bahasa makro Melayu. Bahasa ini digunakan oleh 16,500 penutur dari 12 buah kampung di Ogan Komering Ulu Selatan, Sumatera Selatan dan lebih kurang 1000 penutur dari beberapa buah kampung di Lampung Selatan.

Terdapat beberapa penerbitan yang mendokumenkan kewujudan bahasa Haji. Antaranya ialah:
* Satun, Aidy Ruslan. 1985. Struktur bahasa Aji. Research report. Palembang: Proyek Penelitian Bahasa dan Sastra Indonesia dan Daerah Sumatera Selatan.
* Ratnawaty, Latifah, Zainul Arifin Aliana, Muslim, and Ahmad Bastari Suan. 2002. Struktur Sastra Lisan Aji. Jakarta: Pusat Pembinaan dan Pembangunan Bahasa.
* Anderbeck, Karl. 2007. "Haji: one language out of twelve." Festschrift for James T. Collins. Bangi: Universiti Kebangsaan Malaysia.

## Pautan luar

* Pendokumenan bahasa Haji oleh SIL
* Cadangan kemasukan bahasa Haji dalam ISO 639-3 oleh Karl Anderbeck
Ratu Ijau

**Ratu Hijau** (; Thai: รายาฮิเยา) adalah seorang ratu Melayu Patani yang bertakhta dari 1584-1616. Baginda adalah anak perempuan sulung Sultan Mansur Shah Patani.

Menurut pembabad Portugis Mendez Pinto, baginda menaiki tahta pada 1584 sebagai seorang adik perempuan pada raja Patani yang telah dibunuh selepas dua puluh tahun pemerintahan yang tidak stabil. Baginda juga dikenali sebagai 'ratu hebat Patani'. Menurut tulisan Jacob van Neck pada 1604, dia melaporkan sebuah negara yang secara relatif aman dan kaya di bawah Ratu Hijau, "seorang yang pandai berdiplomasi dengan para saudagar". Monarki Melayu di bawah pemerintahannya menyerap pelbagai para pedagang asing ke dalam elit poliglot disatukan oleh pemerintah beraja itu, lingua franca bahasa Melayu, dan corak peraturan dan alat kebesaran suci yang diwarisi dari istana seperti Melaka dan Pasai. Kebanyakan para saudagar dikatakan saudagar Cina, yang mana termasyhur daripada mereka, seperti pegawai dagang utama Datu Sirinara, telah masuk Islam dan mengamalkan etiket mahkamah Melayu. Baginda digantikan oleh adik perempuannya Ratu Biru.

## Pautan luar
* http://www.guide2womenleaders.com/Womeninpower1570.htm
* http://www.worldstatesmen.org/Thailand.html
* Queens of Pattani

## Rujukan
* A. Teeuw & D. K. Wyatt. *Hikayat Patani: The Story of Patani*. Bibliotheca Indonesica, 5. The Hague: Martinus Nijhoff, 1970.
* Ahmad Fathy al-Fatani. *Pengantar Sejarah Patani*. Alor Setar: Pustaka Darussalam, 1994.
* Wayne A. Bougas. *The Kingdom of Patani: Between Thai and Malay Mandalas*. Occasional Paper on the Malay World, no. 12. Selangor: Institut Alam dan Tamadun Melayu, Universiti Kebangsaan Malaysia, 1994.
Waraha

**Varaha Avatar** (Sanskrit: **वाराह**  ; *Varaha Avatāra*) merupakan avatar ketiga dari Dewa Vishnu yang berbentuk babi hutan. Avatar ini muncul pada zaman Satya Yuga, di mana pada waktu itu ada  raksasa bernama Hiranyaksha, adik raksasa Hiranyakashipu, yang ingin menenggelamkan Pertiwi (planet bumi) ke dalam *lautan kosmik*, suatu tempat antah berantah di ruang angkasa.

Melihat dunia belum waktunya kiamat, Dewa Vishnu menjelma menjadi babi hutan yang mempunyai dua taring panjang mencuat. Pertempuran antara raksasa Hiranyaksha dan Dewa Vishnu berlangsung sengit. Kononnya pertarungan ini terjadi ribuan tahun yang lalu dan memakan waktu ribuan tahun pula. Pada akhirnya, Dewa Vishnu yang menang.

Setelah memenangi pertarungan itu, Vishnu mengangkat bumi yang bulat seperti bola dengan dua taringnya yang panjang mencuat, dari lautan kosmik, dan meletakkan kembali bumi pada orbitnya. Setelah itu, Dewa Vishnu menikahi Dewi Pertiwi dalam bentuk Avatar tersebut.

Varaha Avatar dilukiskan sebagai babi hutan yang membawa planet bumi dengan kedua-dua taringnya dan meletakkannya di atas hidung, di depan mata. Kadangkala dilukiskan sebagai manusia berkepala babi hutan, dengan dua taring menyangga bola dunia, bertangan empat, masing-masing membawa: cakeram, terompet dari kulit kerang, teratai, dan gada.
Senarai watak Kamen Rider Kiva

Berikut merupakan **senarai watak** bagi siri tokusatsu Jepun 2008, Kamen Rider Kiva. Watak dalam siri ini dibahagikan kepada zaman 1986 dan 2008, di mana kedua-dua zaman watak saling mempengaruhi antara satu sama lain semasa mengambil tindakan serta semasa berlawan dengan Fangire.

## Zaman 2008
### Wataru Kurenai

### Keisuke Nago

### Megumi Aso

### Shizuka Nomura

### Kengo Eritate

### Mio Suzuki

### Bishop

### Kivat-bat ke-3
* Panjang sayap: 280mm
* Berat: 820g
* Kelajuan penerbangan maksimum: 70km/j

### Tatsulot
* Panjang: 250mm
* Lebar: 110mm
* Berat: 650g
* Kelajuan penerbangan maksimum: 280km/j

## Zaman 1986

### Otoya Kurenai

### Yuri Aso

### Maya

### Kivat-bat ke-2

## Tiada zaman
Watak-watak berikut adalah sebilangan kecil watak yang wujud pada kedua-dua belah zaman 1986 dan 2008, bertindak sebagai penghubung antara jurang 22 tahun tersebut.

### Mamoru Shima

### Akira Kido

### Arms Monsters

#### Jiro/Garulu
* Tinggi: 225cm
*Berat: 92kg

#### Ramon/Basshaa
* Tinggi: 170cm
* Berat: 68kg

#### Riki/Dogga
* Tinggi: 270cm
* Berat: 320kg

### Kaum Fangire

 adalah antagonis bagi siri ini, dengan beberapa ahli utama Kaum Fangire memainkan peranan penting di dalam jalan cerita.

#### Rook
 dikenal pasti melalui lambang buah catur Tir pada tapak tangannya. Namun tugasnya tidak diketahui secara terperinci. Namun, Rook yang dipaparkan dalam drama Kamen Rider Kiva adalah satu-satunya individu yang bertanggungjawab membunuh ibu Aso Yuri dan suku Wolfen. Sehingga kini, hanya satu Fangire yang menduduki tempat Rook. Dia juga dinamakan sebagai  pada tahun 2008 oleh Wataru dan Shizuka kerana saiz badannya yang besar. Ketika itu, dia telah kehilangan ingatan termasuk namanya. Namun, apabila ingatannya pulih, dia kembali memainkan peranannya sebagai Rook dan bermusuhan dengan manusia termasuk Wataru.

#### Ryo Itoya

## Lihat juga
Ty Lee

Ty Lee merupakan watak dalam siri animasi nickelodeon .Wataknya dalam cerita menunjukkan dia seorang yang ceria ,riang dan bertenaga, dalam Musim ke-2 siri ini, dia bersama rakanya Mai, dan puteri Azula dalam usaha mereka untuk mendapatkan Zuko, Iroh dan Avatar.Ty Lee adalah akrobat mahir yang menghentam mata tekanan untuk menghilangkan keupayaan lawannya. Dia menampakkan azula bagi menyelamatkan hayat mai apabila mai memilih zuko azula. Kedua-duanya telah ditawan dan diambil ke sebuah pulau terpencil untuk mati. Selepas Fire Lord Ozai Kalah,Ty Lee bebas dan menyertai Wira Kyoshi.
Kamen Rider Rey (watak)

adalah Kamen Rider yang diperkenalkan untuk filem Tokusatsu Kamen Rider 2008, Kamen Rider Kiva. Rey sebenarnya adalah , seorang penyiasat persendirian dari persekutuan yang dipanggil . Dia dibantu oleh , robot komputer berbentuk kelawar. Robot ini direka oleh 3WA. 

Rey membuat kemunculan sulungnya melalui drama pendek Momotaros Punya Raja Istana Merah Membara. Manakala Takato Shiramine membuat kemunculan sulungnya di dalam drama Kamen Rider Kiva Edisi Internet: Ratu Istana Neraka.  

## Sejarah Rey dan 3WA
Menurut maklumat yang disiarkan di dalam laman sesawang filem Kamen Rider Kiva, sistem Rey diambil dari Sistem KV. Persekutuan 3WA telah menganalisis maklumat perlawanan antara Kiva dengan puak Fangire. Hasil analisis perlawanan dan Sistem KV ini telah memberi inspirasi kepada mereka untuk membangunkan satu sistem - Sistem Rey. 

Sungguhpun sistem ini hanya adaptasi dari Sistem KV, namun pihak 3WA telah memasukkan unsur-unsur terkini dalam teknologi pertarungan yang mereka panggil "Ultimate Super Machine". Ini bermakna, Rey mampu memperbaiki kelemahan sistem mahupun sabarang kerosakan secara otomatik. 

Persekutuan 3WA sedang menyiasat aktiviti puak yang menyerupai Fangire. Mereka dikenali sebagai Legendorga. 

## Keupayaan Rey
Rey mempunyai ketinggian 205cm dan berat 87kg. Impak tumbukannya pula adalah sebanyak 17t dan tendangannnya pula adalah sebanyak 8t. Rey mampu berlari selaju 5 saat untuk 100 meter dan lompat setinggi 30 meter. Dia mampu membuat serangan pemusnah yang dipanggil .
Bahasa Melayu Papua

Bahasa Melayu Papua ialah sebuah bahasa yang dituturkan oleh penduduk Papua, Indonesia. (500,000 penutur asli). Bahasa ini tidak tergolong dalam kelompok bahasa makro Melayu, sebaliknya merupakan sebuah bahasa berasingan. Bahasa ini bukan bahasa rasmi, namun pernah digunakan dalam penulisan, isyarat jalan, digunakan di sekolah-sekolah untuk membantu murid, dan digunakan dalam siaran radio. Papua punya bahasa melayu karna berdekatan provinsi Maluku.

## Contoh
;Sa mo makan nasi.
:Saya mahu makan nasi.

;De makan nasi.
:Dia makan nasi.

;Dong pukul sa.
:Mereka pukul saya.

;Sa kasi ko jato.
:Saya membuat supaya kamu jatuh.

## Rujukan
* On Syntactical Paradigm of Causative Constructions in Melayu Papua . Wiem Burung dan Yusuf Sawaki.

## Pautan luar
* Pendokumenan bahasa Melayu Papua oleh SIL
* Cadangan kemasukan bahasa Melayu Papua dalam ISO 639-3 oleh Karl Anderbeck
Momo

*Untuk Kegunaan Lain, Sila Lihat [[Momo(Nyahkekaburan)]]*


Momo ialah winged-lemur, dan sahabat baik dengan aang dan sahabat-sahabatnya. Dia adalah satu-satunya winged-lemur yang dilihat semasa siri, dan mungkin menjadi kali terakhir daripada spesies.
Bintang (majalah)

**Bintang** ialah sebuah majalah bertulisan jawi yang wujud pada tahun 1950-an. Majalah ini telah diterbitkan pada 10 Mac 1953 di Singapura dan dipimpin oleh P. Ramlee. Pengarang bagi majalah ini ialah Asraf dan Fatimah.

Majalah Bintang diterbitkan secara dwibulanan dan mengandungi 44 halaman. Penerbitannya telah tamat pada Mei 1954.

## Rujukan
Bahasa Melayu Jambi

**Bahasa Melayu Jambi** () atau **Bahasa Jambi** ialah dialek bahasa Melayu yang dituturkan khususnya di provinsi Jambi, bahagian selatan provinsi Riau dan bahagian utara provinsi Sumatera Selatan. Bahasa Melayu Jambi mempunyai lapan dialek yang tersebar di lapan kabupaten/kota di provinsi Jambi. Selain bahasa Indonesia, bahasa ini juga digunakan sebagai bahasa perantara antara masyarakat etnik di provinsi Jambi.

## Lihat
* Bahasa Palembang
* Bahasa Minangkabau

## Rujukan

## Pautan luar

* Laporan Ethnologue
* Pendokumenan oleh SIL
Budaya Indie

***Indie***, merupakan ringkasan kepada (bahasa Inggeris *independent*) bebas, merupakan berkenaan trend yang dilihat dalam muzik, filem dan budaya kecil yang berkembang pada akhir kurun ke-20.

Takrifan yang lebih umum perkataan tersebut adalah untuk lebih bebas dari aliran utama. Perkataan ini semakin dikaitkan dengan budaya kecil yang ditakrifkan melalui kaitannya dengan muzik, fesyen, tabiat, dan kepercayaan. Budaya Indie merupakan satu carahidup yang menurut gaya masyarakat yang dianggap secara sedar melencong dari aliran utama. Satu kepercayaan yang sekata dalam budaya indie adalah anti-menurut. Pengaruh utama bagi budaya indie terhasil dari medan muzik indie, yang dikaitkan dengan budaya DIY pada seni. Ramai pengikut budaya indie dikaitkan dengan senario medan muzik dan seni bebas tempatan.

Semenjak kemunculannya pada awal 1980-an, semakin ramai remaja telah tertarik dengan kepercayaan dan gaya budaya indie. Sebagaimana budaya kecil sebelumnya, budaya indie telah menjadi sebahagian budaya remaja aliran utama, dalam sesetengah cara mencapai status pengikut yang pada awalnya ditolak. Pada 2000-an, budaya indie telah bercampur (*crossovers*) dengan budaya kecil lain, termasuk budaya alternatif, punk, Hipster, sekolah seni, hippie, grungers, dan gaya hidup Mod.

## Muzik
Rock Indie meletakkan dirinya sebagai genre muzik pada 1980-an apabila kumpulan seperti Pixies dan Sonic Youth, yang tidak pernah mencapai kejayaan besar dalam aliran utama, mencapai tahap kepujian kritikal (*critical acclaim*) dan pengikut kultus dikalangan kumpulan peminat bagi alternatif atau muzik yang tidak bersama label utama.

Muzik Indie mentakrifkan dirinya sebagai diperlukan bagi melawan syarikat besar, mula bangkit semenjak era punk *Hardcore* (teras) apabila kumpulan seperti Minor Threat, Black Flag dan Bad Brains kesemua mentakrifkan diri mereka sebagai semangat bebas, membebaskan kesemua video mereka pada syarikat rakaman kecil, menempah persembahan mereka sendiri dan mencipta sikap Buat Sendiri (*DIY*) bagi muzik punk. Di Amerika kumpulan Bebas awal kemudiannya dilabel sebagai kumpulan rock 'Alternative' atau 'College'.

## Filem
Sebagaimana scene muzik indie, filem bebas merupakan bentuk seni yang dihasilkan tanpa pembiayaan, dan dengan itu penyesuian, berbanding studio filem utama, yang dengan itu membenarkan peminat yang menghargai meneroka kualiti lebih tulin atau avant-garde dalam filem. Oleh kerana filem sedemikian kini semakin meningkat kepopularan sesetengah jaringan satelit telah melancarkan saluran filem indie khusus, membawa filem bebas kepada penonton telivesen yang lebih luas.

## Lihat Juga
* Hipster
* Muzik indie
* Muzik bawah tanah

## Pautan luar
* CNN.com article about Indie culture
* Indie Krush - Indie Art & Music Collective in Las Vegas.
* Hipster Hunter - Guide to understanding indie hipster scene
* 'Beauty Bar - Indie, Dance, Nu-Rave, Hipster & Scenester Bar' 
* a shopping directory of independent artists,
artisans, and designers
Snow (penyanyi Jepun)

Penyanyi **SNoW** (lahir 11 Jun 1985 di Tokyo, Jepun) adalah seorang penyanyi J-pop. Dia pada masa ini menuntut di Kolej Santa Monica di California. Dia telah membesar dengan menguasai dua bahasa. Artis kegemarannya termasuk Ani DiFranco, Iggy Pop, Talking Heads, dan Jack Johnson.

## Pautan luar
* Tapak rasmi SNoW
Pengantin

**Pengantin** adalah lelaki atau perempuan yang akan berkahwin atau baru berkahwin. Pihak lelaki dipanggil pengantin lelaki dan pihak perempuan dipanggil pengantin perempuan. Kedua-dua pengantin dipanggil sebagai mempelai. Kedua-dua pengantin yang cantik dan sepadan akan digelar "merpati dua sejoli" atau disebut sebagai peribahasa "bagai pinang dibelah dua".

Dalam kalangan masyarakat Melayu, ketika bersanding, pengantin lelaki akan memakai baju Melayu dan pengantin perempuan akan memakai baju kurung. Biasanya pakaian pengantin mengunakan kain songket. Pengantin lelaki akan memakai tengkolok dan keris akan disisip di pinggang. Sementara pengantin perempuan akan memakai mahkota atau tiara di kepala dan membawa bunga tangan.
Mai (Avatar: the last airbender)

*Rencana ini adalah rencana mengenai watak siri animasi , Untuk kegunaan lain, lihat [[Mai (Nyahkekaburan)]]*


Didialam Cerita, Mai adalah seorang gadis yang muram, didalam musim ke-2 siri ini, dia bersama rakanya Ty Lee dan Puteri Azula untuk mandapatkan Zuko, Iroh dan Avatar. dalam satu bab, sokka merujuk kepadanya sebagai " gadis muram yang mengeluh banyak kali. " Mai mahir dalam peluncur pisau,yang tersembunyi di sebahagian daripada pakaiannya. Dia ialah guru senjata . Dia akhirnya mengkhianati azula untuk menyelamatkan zuko hidup.Ty Lee kemudian menyelamatkan mai dari azula. Mai memakai baju hitam skintight dan tunik merah dengan banyak lengan dan lekuk-lekuk menyembunyikan senjatanya. Rambutnya dihadkan masuk kemas, bentuk sanggul hiasan yang menghiasi kepalanya dengan dua sulur paut panjang yang dihadkan longgar.